71. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ  ΕΣΩΤΕΡΙΚΩΝ Αριθ. 12664/Ζ2/947 της 4/24 Μαΐου 1988 (ΦΕΚ Β΄ 311) Διαδικασία συγκρότησης και λειτουργίας των επιτροπών δεοντολογίας των τοπικών ραδιοφωνικών σταθμών. Έχοντας υπόψη: 1.Το Νόμ. 1558/85. 2.Το άρθρ. 2 του νόμ. 1730/87 (ΦΕΚ 145Α΄). 3.Τα άρθρ. 9 και 15 του Π.Δ. 25/1988 (ΦΕΚ 10Α΄). 4.Τη γνώμη της ΚΕΔΚΕ (Πρακτικό 13.3.1988), αποφασίζουμε: 1.ΒΑΣΙΚΕΣ ΑΡΧΕΣ ΛΕΙΤΟΥΡΓΙΑΣ ΤΩΝ ΕΠΙΤΡΟΠΩΝ ΔΕΟΝΤΟΛΟΓΙΑΣ (ΕΔ): Ι.Οι Ε.Δ. παρακολουθούν την τήρηση των αρχών λειτουργίας εκπομπών και διαφημίσεων, ιδίως του άρθρ. 3 του Νόμ. 1730/87 καθώς επίσης και της προγραμματικής δήλωσης που έχει υποβληθεί με την αίτηση για τη χορήγηση ή ανανέωση άδειας τοπικού σταθμού. 2.Δεν παρεμβαίνουν στο έργο της διοίκησης και το πρόγραμμα του σταθμού. 3.Τα μέλη του Ε.Δ. είναι άμισθα και δε συνδέονται με το σταθμό ή το φορέα του με καμμία σύμβαση που περιέχει αντάλλαγμα σε βάρος του σταθμού ή του φορέα ή υπέρ του μέλους. 4.Μπορεί να καταβάλλεται σε μέλη του Ε.Δ. αποζημίωση όπως ορίζεται στο άρθρ. Ι5 παρ. 2 του Π.Δ. 25/88. 5.Συνεδριάζουν μία φορά το μήνα σε τακτή ημερομηνία και προκαθορισμένο χώρο και έκτακτα όταν τους ζητηθεί από το φορέα της άδειας ή με πρόσκληση του Προέδρου της Επιτροπής ή των 2/5 τω μελών της. 6.Η Ε.Δ. εκλέγει πρόεδρο στην πρώτη μετά τον ορισμό της συνεδρίαση, με μυστική ψηφοφορία και με την απλή πλειοψηφία των παρόντων μελών. 7.Ο πρόεδρος διευθύνει τη συζήτηση και συγκαλεί τις έκτακτες συνεδριάσεις. 8.Στις συνεδριάσεις των Ε.Δ. μπορούν να παραστούν και να ζητούν το λόγο όσοι θεώρησαν ότι θίγονται από εκπομπή του σταθμού. 9.Οι αποφάσεις είναι αιτιολογημένες και κοινοποιούνται στο φορέα της άδειας, στη διεύθυνση του σταθμού και στο φυσικό ή νομικό πρόσωπο που θεώρησε ότι θίγεται από εκπομπή του σταθμού. 10.Οι αποφάσεις που διαπιστώνουν παράβαση των αρχών λειτουργίας του σταθμού κοινοποιούνται και στην επιτροπή για την τοπική ραδιοφωνία μέσω της γραμματείας της. 11.Η Ε.Δ. είναι υποχρεωμένη να απαντά σε κάθε ενδιαφερόμενο σχετικά με εκπομπή του σταθμού, το αργότερο σ’ ένα μήνα από την έγγραφη υποβολή παραπόνων. 12.Κατά τα λοιπά ισχύουν οι διατάξεις περί συλλογικών οργάνων της Διοίκησης (άρθρ. 19 νόμ. 1599/86). ΙΙ.ΔΙΑΔΙΚΑΣΙΑ ΣΥΓΚΡΟΤΗΣΗΣ ΕΠΙΤΡΟΠΩΝ ΑΙΤΙΟΛΟΓΙΑΣ (Ε.Δ.): Ι.Τα μέλη των Ε.Δ. πρέπει να είναι πρόσωπα που διαμένουν στην περιφέρεια του σταθμού και έχουν διακριθεί στις επιστήμες, τη δημοσιογραφία, τις τέχνες, ή έχουν γενικότερα ιδιαίτερο κύρος στην κοινωνική ζωή της περιφέρειας του σταθμού. Πρέπει να λαμβάνεται ιδιαίτερη μέριμνα ώστε οι Ε.Δ. να είναι αντιπροσωπευτικές για το σύνολο της τοπικής κοινωνίας. 2.Οι Επιτροπές Δεοντολογίας Ρ/Σ των ΟΤΑ συγκροτούνται ως εξής: α.Η συγκρότηση των Ε.Δ. ορίζεται με ομόφωνη απόφαση του οικείου Δημοτικού ή Κοινοτικού Συμβουλίου. β.Σε περίπτωση που δεν επιτευχθεί ομοφωνία στην πρώτη συνεδρίαση, το Δ.Σ. ή Κ.Σ. συνέρχεται σε νέα συνεδρίαση εντός 7 ημερών, κατά την οποία οι επικεφαλείς των συνδυασμών που μετέχουν στο Δημοτικό ή Κοινοτικό Συμβούλιο ανακοινώνουν στον Πρόεδρο τα πρόσωπα που προτείνουν ως μέλη της Ε.Δ. στις θέσεις που τους αναλογούν, σύμφωνα με τις έδρες τις οποίες κατέλαβαν κατά τη μέρα ανακήρυξης των επιτυχόντων από το Πρωτοδικείο. Κάθε συνδυασμός υποδεικνύει στην Επιτροπή (Αντί για τη σελ. 296,421) Σελ. 296,421(α) Τεύχος 1286-Σελ. 59 Κρατική Ραδιοφωνία-Τηλεόραση 18.Ρ.α.67-71 Δεοντολογίας αριθμό μελών ανάλογο με τον αριθμό μελών που διαθέτει στο Δ.Σ. ή Κ.Σ.  γ.Σε περίπτωση που ο ραδιοσταθμός ανήκει σε διαδημοτική–διακοινοτική επιχείρηση, τα μέλη της επιτροπής δεοντολογίας ορίζονται ομοφώνως από το Διοικητικό Συμβούλιο και αν αυτό δεν επιτευχθεί, σε επόμενη συνεδρίαση εντός 7 ημερών, αντιπροσωπευτικά επίσης, σύμφωνα με την ιδρυτική πράξη. 3.Σε περίπτωση που ο ραδιοσταθμός ανήκει σε φυσικό πρόσωπο, η επιτροπή Δεοντολογίας ορίζεται από το πρόσωπο αυτό. 4.Σε περίπτωση που ο ραδιοσταθμός ανήκει σε νομικό πρόσωπο η επιτροπή Δεοντολογίας, ορίζεται από τη γενική συνέλευση των μελών ή μετόχων ή από το αντίστοιχο συλλογικό όργανο, το οποίο εκλέγει και ελέγχει τη διοίκηση του νομικού προσώπου ή με κοινή δήλωση της πλειοψηφίας των μετόχων όταν πρόκειται για προσωπική Εταιρεία ή Ε.Π.Ε.